पूरे देश में एक तरफ जहां होली की उमंग का माहौल है, ऐसे में छत्तीसगढ़ में रायपुर जिले के छुरा विकासखंड में तीन गांव ऐसे हैं जहां पर होली को लेकर किसी में कोई उत्साह ही नहीं है। इन गांवों में पिछले दो शताब्दी से होलिका दहन ही नहीं हुआ है। यहां के ग्रामीण अपने पुर्वजों की परंपरा को कायम रखे हुए हैं। होलिका दहन न करने का कोई स्पष्ट कारण तो कोई नहीं जानता है, पर गांव में एक स्वयंभू शिवलिंग को इसका एक कारण जरूर बताया जाता है।